کلمبیا نینگ شمالیده, حربی بیر قطعه گه منفجره مواد یوکلنگن ایککی موتر دن فایده له نیب اویوشتیریلگن هجوم عاقبتیده 36 عسکر یره لندی.
کلمبیا مطبوعاتیده باسیلیب چیققن خبر لر گه کوره, کوکوتا شهریده, ملی اردو نینگ 30- لواسیده عسکر لرنینگ موجود بولگن ساحه ده, منفجره مواد یوکلنگن ایککی موتر پارتله تیلدی.
آلینگن دستلبکی معلومات لر گه کوره اوشبو حادثه عاقبتیده 36 عسکر یره لندی.
دولت رهبری ایوان دوکه حادثه نی قاره لرایکن, اوشبو هجوم نینگ تیکشیریلیشی اوچون مدافعه وزیری دییگو مولانو گه تاپشیریق بیرگن لیگی نی بیلدیردی.
مولانو ایسه تویتر آرقه لی بیرگن بیاناتیده, 30- لواده گی اوشبو پارتلش حادثه سی نی تکشیریش اوچون اردو قوماندان لری بیلن بیرگه حادثه محلی گه باره دیگن لیگی نی معلوم قیلدی.
مسئول لر اوشبو حادثه بیلن ارتباطی بولگن لیگی اویلنگن بیر کیشی نینگ قولگه آلینگن لیگی نی بیلدیردی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
